MISTIFICAREA 
DEMISTIFICATORILOR 


D-nul Haim Cohn, "urmașul unei ilustre familii de rabini”, 
jurist ș și președinte al Tribunalului Suprem al Israelului, este autorul 
unei cărți căreia i se potrivesc de minune vorbele Coanei Pipa din 
piesa Ucigaș fără simbrie a lui Eugen Ionescu: "Am crescut pentru 
voi o întreagă turmă de demistificatori. Vă vor demistifica. Dar 
pentrua demistifica trebuie să misti fici. Ne trebuie o nouă misti ficare 
(...) Vechile mistificări n-au rezistat analizei psihologice, analizei 
sociologice. Cea nouă va fi invulnerabilă. Nu vor exista decât 
neînțelegeri. Vom perfecționa minciuna”. La care vocea mulțimii 
răspunde: "Trăiască mistificarea demistificatorilor!.. „Trăiască noua 
mistificare!" (Actul III). 

Cartea d-lui Cohn se intitulează Arestarea, procesul și moartea 
lui lisus Christos. Existentă până acum doar în ebraică şi în engleză, 
din această toamnă poate fi citită şi în versiune românească. Editată 
de "Tess Express" și prefațată de d-l Teşu Solomovici, în jurul 
lansării ei s-a făcut multă gălăgie, iar ecourile nu s-au stins încă. 
Editorii au prezentat-o ditirambic, ajungând chiar la afirmația (de o 
senină stupiditate) că ar fi cea mai importantă carte despre 
Iisus Christos dintre cele vreo 60.000 apărute în ultimele două 
secole! 

Povestea "senzațională” a elaborării ei începe cu 1948, 
când "un grup de preoţi creștini din Olanda, Germania și 
Anglia" ar fi înaintat Tribunalului Suprem al proaspătului stat 
israelian o cerere de "rejudecare" a procesului lui lisus. Care 
ar fi putut fi interesul "preoților creștini” în această afacere, 
nu ni se mai spune... Că doar în Olanda, Germania și Anglia 
n-or fi preoții creştini atâtde naivi încât să creadă că evreii 

s-ar putea înghesui să-și pună țărână în cap după 2000 de ani Ș 
de frondă anticreștină! Mai de crezut este că îndărătul acestei 
povești cusute cuațăalbăstă interesul propagandei iudaice de 
a repeta cu întârziere gestul lui Pilat ("spălarea pe mâini”), 
inversând rolurile și punând totul în cârca "romanilor", adică 
tocmai a... viitorilor creştini. E 
Cartea nici nu este, de altfel, rejudecarea propriu-zisă 
a unui proces (care nu se poate face de către un singur om, în 
biroul de lucru, ci o banală tentativă de disculpare a unora şi 
culpabilizare a altora (căci cineva trebuie totuşi să fi fost 
"agentul" celor întâmplate). 

Nu ştim cât de convingătoare poate fi cartea pentru 
necreștini; pentru creştini ea rămâne o colecție ridicolă de 
răstălmăciri și sofisme, ce nici nu merită onoarea unei critici 
teologice. Cum să discuţi teologic cu cineva care pune la 
îndoială nu numai divinitatea, dar și existența lui lisus, care 
neagă autenticitatea și probitatea textelor sfinte, văzând în 
apostoli și evangheliști (care totuşi erau cu toțiievrei!) nişte 
dușmani "ireductibili ai propriei lor rase?! O sumară, dar 
edificatoare critică ştiinţifică a schițat d-nul Eugen Celan în 
România liberă (7 'Oct. a.c., p.2): “documentare partizană, 
citate trunchiate, interpretări tendențioase și, mai presus de 
toate, o bolnăvcioasă "manie a persecuției”. D-nul Haim 
Cohn ar fi muncit 20 de ani ca să "mistifice” această 
"demistificare”, spre gloria "justițiară” a noului stat Israel 
(evreii ar fi "rejudecat" poate mai demult procesul, dar nu 
aveau stat, iar din mers nu se putea...). Dumnealui a ajuns la 
concluzia la careorice om inteligent, fie creştin, fie evreu) 
s-ar fi așteptat din capul locului: anume că evreii, vorba 
aceea, nici usturoi n-au mâncat, nici gura nu le miroase! De 
vină a fost - cum suna un sugestiv titlu în România liberă (30 
Sept. și 21 Oct. c.a., p.2) - "acarul Pilat"! 

"Unii evrei (căci nu pot fi toți atât de naivi!) îș 
închipuie, probabil, că ar putea eradica astfel principala cauză 

a "antisemitismului”. Numai că antiiudaismul contemporan, 
dacă şi întrucât există, în lumea creștină sau în afara ei, are cu 
totul alte "cauze principale", legate mai ales de iudaismul 

moderni. Cât despre "deicidul” de acum 2000 de ani (să nu uităm nici 
că Mântuitorul trebuia să pătimească şi să moară!), evreii 
contemporani nu mai pot fi făcuți responsabili, tot așa cum, dacă 
Pilat și anturajul său ar fi fost într-adevăr principalii vinovaţi, n-ar 
putea fi făcuți responsabili pentru aceasta urmașii de astăzi ai 
romanilor! Se potmoșteni urmările păcatului, dar nu responsabilitatea 
lui; toți oamenii au moştenit, bunăoară, consecințele ontologice ale 
păcatului strămoșesc, dar nicidecum responsabilitatea pentru fapta 
protopărinților... 

În concluzie, efortul de 20 de ani al d-lui Haim Cohn ar fi fost 
demn de o cauză mai bună. Ca și manevrele publicitare ale editorului 
din România sau talentul interpretativ al actorilor aduși - ca pe 
vremuri ursul la bâlci - să "joace" profesional “scene” din... Sfânta 
Scriptură a Noului Testament! Punând cap la cap toate aceste 
lucruri, ne întrebăm dacă adevărata miză nu va fi fost cumva - o dată 
în plus - desacralizarea valorilor creștine. 


GAZETA DE VEST, DECEMBRIE 1995 


NOSTALGIA ORTODOX 


"Traversând la ea acasă (cu excepția 
spaţiului elen) o prea lungă perioadă de 
convalescență post-comunistă, Ortodoxia 
rodește exemplar la alte meridiane, căci 
"Duhul suflă unde vrea'. De vreo două, 
decenii încoace, în Franţa se ridică, piatră 
cu piatră, principalul bastion apusean al 
Ortodoxiei. 

Și nu este vorba atât de ortodocșii (mai ales ruși și 
greci) exilați în Franța, cât de tot mai numeroșii catolici 
convertiți la Ortodoxie și deveniți străluciți misionari ai 
acesteia. Ajuns la scadența rătăcirilor lui mistice și 
dogmatice, Apusul începe să se reîntoarcă spre Răsărit, 
redescoperind cu încetul adevărata Tradiţie a Bisericii lui 
Hristosși adevărata trăire duhovnicească. Ortodoxia aceasta 
recent asumată este adeseori mai vie decât cea a multor 
ortodocși născuți ca atare. 

În sprijinul celor de mai sus, avem, în limba română, 
cel puţin trei mărturii editoriale. Astfel, în 1992 apărea, la 
Editura Harisma din București, Viu este Dumnezeu. 
Catehism pentru familie (traducere de Aurel Broșteanu și 
Păritele Galeriu). Acest catehism, "întocmit deo echipă 
de creștini ortodocși" din Franţa (unii dintre ei chiar "de 
viţă veche franceză", cum aflăm din Prefaţa teologului 
Olivier Clement, la rândul său mare prieten al Ortodoxiei), 
depășește cu mult tot ceea ce s-a făcut la noi în această 


privință. Un catehism care a știut să găsească limbajul cel' 


mai adecvat contemporaneității, fără a trăda cu nimic 

„ învățătura tradițională. Un discurs de rigoare teologică, de 
profunzime duhovnicească, dar și de impecabilă ținută 
culturală. O lecţie dată cu smerenie (autorii nici măcar nu 
își divulgă numele) unei Ortodoxii românești care nu 
reușeșete să se despotmolească deplin dintr-o anume 
desuetudine și paralizie misionară. 

Doi ani mai târziu, la Editura Deisis din Sibiu, vedea 
lumina tiparului versiunea românească (semnată de 
traducătoarea Marilena Rusu) a volumului intitulat Nou/ 
catehism catolic contra credintei Sfintilor Părinţi. Sfinților Părinţi. Un 
răspuns ortodox (originalul apăruse la Lausanne, în 1993, 
la doarcâteva luni de la lansarea Catehismului incriminat). 
Această replică promptă, pe cât de concisă, pe atât de 
pertinentă, a fost alcătuită de Preasfinţitul Photios și de 
Arhimandritul Philarete, ortodocși "stiliști din cadrul 
Fraternităţii "Sfântul Grigorie Palama" din Paris. Ediţia 
sibiană cuprinde și un "Apendice", cu două remarcabile 
studii ale regretatului Părinte Patric Ranson (1957-1992), 
privitoare la "schisma" dintre Răsărit și Apus și la "greul 
somn dogmatic al Occidentului". La ea acasă, Ortodoxia 
n-a știut să reacționeze atât de prompt şi de sistematic, 
mulțumindu-se cu câteva îmbufnări marginale. 

În șirul cărților de mai sus se înscrie şi recenta 

„apariție, la Editura Anastasia (colecția Dogmatica, seria 

Părinţi duhovnicești), a volumului Nostalgia Ortodoxiei 
(în traducerea d-nei Dora Mezdrea), cu egere de articole și 
conferințe publicate între 1980 și 1992 de Părintele 
Placide Deseille, francez convertit la Ortodoxie în 1977 şi 
devenit una dintre figurile marcante ale acesteia. "N- -am 
schimbat Biserica" - mărturiseşte autorul; "am trecut doar 
la plinătatea singurei Biserici a lui Hristos" (p. 47). 
Apariţia cărții în românește - fără îndoială, unul dintre 
evenimentele editoriale ale acestei toamne - s-a suprapus 
în mod fericit cu prezența autorului la București, unde nu 
se află pentru întâia oară: "În anii trecuţi făcuserăm mai 
multe călătorii în diverse țări ortodoxe: România, Serbia, 
Grecia... România ne atrăsese în mod deosebit prin 
conlucrarea și întrepătrunderea pe care le-am descoperit 
aici între un monahism deosebit de viu, care număra 
personalități spirituale aparte, şi un popor animat de o 


. adâncă credință și evlavie. Însă situaţia politică din țară 


(este vorba deanii '70-n. red. )nupăreasă ne permită, acum 
când se punea problema intrării noastre în Biserica 
Ortodoxă, stabilirea unei legături canonice între noi și 
Biserica Ortodoxă Română, care a continuat însă să ne 
rămână foarte scumpă” (pp. 39-40). Puțin în urma lui 
Placide Deseille, ne-a vizitat și Costa de Beauregard, altă 
figură luminoasă a Ortodoxiei franceze căruia urmează să 
îi apară o carte în versiune românească, la Editura Deisis). 

Cartea lui Placide Deseille, care, în ciuda faptului că 
este oculegere, are o solidă unitate internă, este structurată 
în patru părți: Etapele unui pelerinaj (drumul autorului 
spre Ortodoxie), Elemente ale doctrinei creştine, 
Rugăciunea în Sfânta Tradiţie și Probleme ale Bisericii. 
Privitor la statutul mistic și dogmatic al Ortodoxiei, 
precum și la raporturile istorice dintre Răsărit şi Apus, 
consideraţiile temeinice și subtile ale Părintelui Peseille 
au multe puncte comune cu cele ale Părintelui Ranson, a 
se vedea mai ales studiul Divergente și convergente între 
Tradiţia Ortodoxă și Tradiţia Apuseană, în Nostalgia 
Ortodoxiei, pp. 213-233), punând temeiurile unei noi 
înțelegeri a Europei creștine. 

Să remarcăm, în treacăt, că nici una dintre cărțile de 
mai sus n-au apărut în românește din iniţiativa fondurilor 
noastre bisericești; toate au fost scoase de edituri creştine 
ortodoxe nebisericești, ceea ce ni se pare semnificativ 
pentru o anume întristătoare lipsă de receptivitate a 
oficialităților noastre ecleziastice față de ceeace se întâmplă 
dincolo de gardul propriei ogrăzi. Ieșirea din această 

"suficiență" va fi probabil, într-un viitor pe care-l sperăm 
cât mai apropiat, unul dintre semnele majore ale năzuitei 
resurecții autentice a Ortodoxiei românești. 


GAZETA DE VEST, IANUARIE 1996 


